TARPTAUTINIO EDUKACINIO ŠV. CECILIJOS SENOSIOS MUZIKOS FESTIVALIO PROGRAMA 
2026 09 05–2026 11 29
Šešioliktus metus Valdovų rūmuose vyksiantis Tarptautinis edukacinis Šv. Cecilijos senosios muzikos festivalis kviečia atrasti Baroko muzikos pasaulį. Šiemet, minint 390-ąjį pirmosios italų barokinės operos Lietuvoje – „Elenos pagrobimas“ (kompozitorius Markas Skakis (Marco Scacchi), libreto autorius Virdžilijus Pučitelis (Virgilio Puccitelli)) – gimtadienį, festivalio programa skiriama Baroko operos žanrui ir šios epochos muzikai.
Festivalio programoje: mažiausiems festivalio dalyviams skirta Muzikos studija; edukacinis koncertas „Baroko pasakų pasaulis“, į kurį mažuosius klausytojus pakvies senosios muzikos atlikėjos Monta Martinsone (Latvija, Lietuva) ir Eglė Rudokaitė (Lietuva); muzikos kursai dainininkams, kuriuos ves senosios muzikos žinovė, sopranas Ana Arnaz (Šveicarija, Ispanija); šeimoms skirtas edukacinis užsiėmimas „Improvizuojame operą: Elenos pagrobimas“, kurį ves festivalio vadovė, edukatorė Beatričė Baltrušaitytė; lektorės dr. Rūtos Vosyliūtės paskaita „Muzikiniai gestai“ ir naujos edukacinės užduočių knygelės „Senosios muzikos kelias“ pristatymas ir koncertas.
Festivalio renginiai suburs profesionalius senosios muzikos atlikėjus, jaunuosius muzikantus, mokytojus, šeimas ir visus, besidominčius senąja muzika bei jos istorija. Koncertai, edukaciniai užsiėmimai ir paskaitos kvies ne tik klausytis, bet ir patiems pažinti bei patirti senosios muzikos pasaulį.
2026 m. rugsėjo 5 d. – spalio 23 d. 
Šv. Cecilijos muzikos studija – edukaciniai užsiėmimai 4–6 metų vaikams. Daugiau informacijos
2026 m. lapkričio 14 d., šeštadienis, 14.00–15.00 val.
Edukacinis koncertas „Baroko pasakų pasaulis“
Dalyvauja
Monta Martinsone (Latvija, Lietuva) – sopranas
Eglė Rudokaitė (Lietuva) – klavesinas
Įėjimas su edukacinio užsiėmimo bilietu.
2026 m. lapkričio 19–20 d., ketvirtadienis–penktadienis, 10.00–17.00 val.
Muzikos kursai dainininkams 
Kursuose Lietuvos muzikos ir meno mokyklų mokiniai turės galimybę mokytis Baroko epochos vokalinės muzikos kūrinių su senosios muzikos žinove, sopranu Ana Arnaz (Šveicarija, Ispanija). Kursų dalyviai kartu su mokytoja parengs ir atliks baigiamąjį kursų koncertą.
Kursai skirti iš anksto užsiregistravusiems Lietuvos muzikos ir meno mokyklų 5–12 klasių mokiniams, Lietuvos aukštųjų muzikos mokyklų studentams. Daugiau informacijos
Laisviesiems klausytojams įėjimas su edukacinio užsiėmimo bilietu.
2026 m. lapkričio 21 d., šeštadienis, 14.00–15.00 val. 
Baigiamasis muzikos kursų dalyvių koncertas
Dalyvauja
Ana Arnaz (Šveicarija, Ispanija) – sopranas
Muzikos kursų dalyviai
Įėjimas su edukacinio užsiėmimo bilietu.
2026 m. lapkričio 28 d., šeštadienis, 12.00–13.00 val. 
Edukacinis užsiėmimas „Improvizuojame operą: Elenos pagrobimas“
Edukaciniame užsiėmime edukatorė Beatričė Baltrušaitytė pakvies susipažinti su barokinės operos žanru ir Lietuvos didžiojo kunigaikščio bei Lenkijos karaliaus Vladislovo Vazos teatru. Dalyviai taps scenos kūrėjais, muzikantais ir operos personažais, susipažins su Virdžilijaus Pučitelio operos „Elenos pagrobimas“ istorija bei simboliais. Užsiėmimo pabaigoje, pasiskirstę vaidmenimis, sukursime improvizuotą pirmosios italų barokinės operos Lietuvoje „Elenos pagrobimas“ premjerą.
Edukacinis užsiėmimas skirtas šeimoms su 5–10 metų vaikais. 
Įėjimas su edukacinio užsiėmimo bilietu.
2026 m. lapkričio 28 d., šeštadienis, 14.00–15.00 val. 
Paskaita „Muzikiniai gestai“
Paskaitoje bus aptariami muzikiniai gestai nuo Viduramžių iki Baroko, jų sąsajos su retorika, retorinėmis figūromis ir emocine muzikos raiška. Bus nagrinėjama, kaip gestas, kūno judesys ir veido išraiška padėdavo perteikti muzikos prasmę ir afektus.
Muzikiniai ir retoriniai gestai bus lyginami su Baroko tapyboje užfiksuotais kūno bei veido gestais, analizuojant, kaip vaizduojami pyktis, džiaugsmas, nuostaba ir kitos emocinės būsenos. Ypatingas paskaitos akcentas – XVII a. anglų autoriaus Džono Bulverio (John Bulwer, 1606–1656) rankų gestų traktatas Chirologia, or the Naturall Language of the Hand (Londonas, 1644). Jame aprašyti ir iliustruoti rankų gestai bus pasitelkiami praktiškai tyrinėjant jų reikšmes bei galimą pritaikymą muzikinei interpretacijai ir sceninei raiškai.
Lektorė dr. Rūta Vosyliūtė (Lietuva) 
Paskaita skirta visų dalykų mokytojams, besidomintiems muzikos, judesio, retorikos ir emocinės raiškos sąsajomis.
Įėjimas su edukacinio užsiėmimo bilietu.
2026 m. lapkričio 29 d., sekmadienis, 16.00–17.30 val. 
Edukacinės užduočių knygelės „Senosios muzikos kelias“ pristatymas ir koncertas
Edukacinės užduočių knygelės „Senosios muzikos kelias. Atrask senąją muziką Valdovų rūmuose!“ autoriai Beatričė Baltrušaitytė ir animacijos studija „Meinart“ pristatys naują edukacinį leidinį vaikams. Per renginį skambės Viduramžių, Renesanso, Baroko muzikos kūriniai, kuriuos atliks Lietuvos muzikos ir meno mokyklų mokiniai ir mokytojai, ilgamečiai tarptautinio edukacinio Šv. Cecilijos senosios muzikos festivalio bičiuliai ir partneriai.
Dalyvauja
Beatričė Baltrušaitytė – edukacinės užduočių knygelės autorė
Meinardas Valkevičius – animacijos studijos „Meinart“ vadovas
Lietuvos muzikos ir meno mokyklų mokiniai ir mokytojai
Įėjimas su edukacinio užsiėmimo bilietu.
Festivalio organizatoriai pasilieka teisę keisti edukacinių renginių ir užsiėmimų datą bei programą.
FESTIVALIO NUOSTATAI aktyvi nuoroda
Edukacinių užsiėmimų kainos (kitų mokesčių nėra) 
[bookmark: _heading=h.jhn6fqgre4fu]Tarptautinio edukacinio Šv. Cecilijos senosios muzikos festivalio informacija: festivalio vadovė Beatričė Baltrušaitytė (beatrice.baltrusaityte@gmail.com arba mob. tel. + 370 604 98 843)
Festivalio organizatorius
Valdovų rūmų muziejus
Festivalio partneriai 
Biržų krašto muziejus „Sėla“
Biržų Vlado Jakubėno meno mokykla
Švenčionių rajono meno mokykla
Vilniaus Balio Dvariono dešimtmetė muzikos mokykla
Animacijos studija „Meinart“





